**ELŐZETES HATÁSVIZSGÁLAT**

**a közterület használatának szabályairól szóló 2/2011. (I.31.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása, hogy lehetővé teszi a hosszabb távú, kiszámítható közterület-használatot mind a használatba adó Önkormányzat, mind a közterület-használó részéről.

**2. Gazdasági, költségvetési hatások**

A rendelet garanciát tartalmaz arra vonatkozóan, hogy az Önkormányzatot megillető közterület-használati díj előre befizetésre kerüljön, így a módosítás hatása a kiszámíthatóbb bevételszerzés és a díjhátralék előfordulásának kockázat csökkenése.

**3. Környezeti következmények**

A rendelet módosításnak környezeti következményei nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket enyhíti, amennyiben az új lehetőséggel élő közterület-használók esetében nem kell minden évben megújítani a szerződéseket.

**6. A jogszabály megalkotásának szükségessége, a jogalkotás elmaradásának várható következményei**

A közterület használatának szabályairól szóló 2/2011. (I.31.) önkormányzati rendelet (a továbbiakban: Rendelet) jelenleg hatályos, a közterület-használati szerződés időtartamára vonatkozó szabályozása alapján a közterület-használati szerződés – a hagyományos húsvéti és karácsonyi vásárt, valamint a városban legalább 5 éves múlttal rendelkező rendezvényt kivéve – legfeljebb 1 évre köthető.

Ugyanakkor a városban több olyan közterület-használó is folyamatosan, az év minden napján használja a közterületet, akik évek óta ugyanazon a helyen ugyanazt a tevékenységet végzik, kiszámíthatóan fizetik a közterület-használati díjakat. Az ő esetükben indokolt a szerződés maximális időtartamának legfeljebb 3 évre történő megnövelése, amennyiben az egész időszakra vonatkozó díjat előre megfizetik.

A jogalkotás elmaradása esetén előre fizetésnél sem lenne lehetőség 1 évnél hosszabb időre közterület-használati szerződést kötni.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**